Hellen Obiri

Hellen Onsando Obiri (alizaliwa 13 Desemba 1989) ni mwanariadha wa Kenya wa mbio za kati na umbali mrefu. Yeye ndiye mwanamke pekee aliyewahi kushinda medali za dunia katika mbio za ndani (indoor track), nje (outdoor track) na mbio za msitu (cross country).

Obiri ni mshindi wa medali ya fedha mara mbili katika mbio za mita 5,000 kwenye Michezo ya Olimpiki ya Rio 2016 na Tokyo 2020, ambapo pia alipata nafasi ya nne katika mbio za mita 10,000. Yeye pia ni bingwa wa dunia mara mbili baada ya kushinda mbio za mita 5,000 mwaka 2017 na tena mwaka 2019, wakati alipoweka rekodi mpya ya mashindano.

Aidha, Obiri alipata medali ya shaba ya dunia katika mbio za mita 1,500 mwaka 2013 na fedha katika mbio za mita 10,000 mwaka 2022. Alishinda mbio za mita 3,000 kwenye Mashindano ya Dunia ya Mbio za Ndani (World Indoor Championships) mwaka 2012, alipata fedha mwaka 2014, na nafasi ya nne mwaka 2018. Yeye ndiye bingwa wa Dunia wa Mbio za Msitu mwaka 2019.

Obiri pia alishinda Marathoni ya Boston mwaka 2023, ambayo ilikuwa marathon yake ya pili. Yupo nafasi ya tano katika rekodi za dunia za nusu marathon (half marathon) kwa wakati wote.

 Marejea 

Jamii:Waliozaliwa 1989
Jamii:Watu walio hai
Jamii:Wanawake wa Kenya
Jamii:Wanariadha wa Kenya